পরিশেষে যে কথাটি বলতে চাই, তা হচ্ছে ভারত এবং চীন উভয় রাষ্ট্রের সাথেই আমাদের বন্ধুত্ব রক্ষা করতে হবে। এবং সেটা সম্ভব। যদি আমরা আমাদের স্বকীয়তাকে অক্ষুণœ রাখি এবং এরপর যুক্তি-তর্কের সাথে সামনে অগ্রসর হই তাহলে সেটা অবশ্যই সম্ভব। আর সেই সম্পর্কের ভিত্তিতেই বাংলাদেশকে এগিয়ে যেতে হবে। যদি সেই সম্পর্কের ব্যালেন্স নষ্ট হয়ে যায়, তাহলে বাংলাদেশই ক্ষতিগ্রস্ত হবে। কোনো অবস্থাতেই বাংলাদেশ যেন ভারত এবং চীনের মধ্যকার দ্বন্দ্বের শিকার না হয়। চীন-ভারতের দ্বন্দ্বে বাংলাদেশ যেন পিষ্ঠ না হয়। কারো সাথে বেশি বন্ধুত্বও করা যাবে না। আবার কারো বিরাগভাজনও হওয়া যাবে না। আমরা আশা করবো, সরকার এক্ষেত্রে দূরদর্শিতার পরিচয় দিবেন; ভারত এবং চীন উভয়ের সাথেই সুসম্পর্ক বজায় রাখবেন। বাংলাদেশের অর্থনৈতিক উন্নয়নে ভারতীয় এবং চীনা ব্যবসায়ীদের বিনিয়োগ অনেক বেশি প্রয়োজন। বাংলাদেশ তার স্বাধীনতা, সার্বভৌমত্ব এবং নিজস্ব স্বার্থ ও স্বকীয়তাকে অক্ষুণœ রেখে ভারত এবং চীনের সাথে ভালো সম্পর্ক বজায় রাখবে এবং ভারত ও চীনের কারিগরি, প্রযুক্তিগত এবং বাণিজ্যিক সহযোগিতায় বাংলাদেশ শান্তি, উন্নয়ন এবং সমৃদ্ধির দিকে এগিয়ে যাবে, এটাই আমাদের প্রত্যাশা।